അമ്മയറിയാതെ കുഞ്ഞിനെ ദത്ത് നല്കിയ കേസ്: നടപടികള് നിയമപരമെന്ന് സംസ്ഥാന അഡോപ്ഷന് റിസോഴ്സ് ഏജന്സി പേരൂര്ക്കടയില് അമ്മയറിയാതെ കുഞ്ഞിനെ ദത്ത് നല്കിയതില് നടപടികള് നിയമപരമെന്ന് സ്റ്റേറ്റ് അഡോപ്ഷന് റിസോഴ്സ് ഏജന്സി. കുഞ്ഞിനെ ആര്ക്ക് നല്കി, എപ്പോള് നല്കി എന്നീ കാര്യങ്ങള് അഡോപ്ഷന് ആക്ട് പ്രകാരം വെളിപ്പെടുത്താനാകില്ലെന്നും ഏജന്സി വ്യക്തമാക്കി. പൊലീസിന് നല്കിയ മറുപടിയിലാണ് സ്റ്റേറ്റ് അഡോപ്ഷന് റിസോഴ്സ് ഏജന്സി ദത്ത് നടപടികള് വിശദീകരിച്ചത്. ഏജന്സി നടപടിക്രമങ്ങള് പാലിച്ചില്ലെന്ന് ചൂണ്ടിക്കാട്ടി സി.ഡബ്ല്യൂ.സി പൊലീസിന് റിപ്പോര്ട്ട് നല്കിയിട്ടുണ്ട്. ശിശുക്ഷേമ സമിതിയില് കുട്ടി എങ്ങനെ എത്തിയെന്നതില് വ്യക്തത വേണമെന്ന് ഇന്നലെ കോടതി പറഞ്ഞിരുന്നു. കുട്ടിയുടെ അമ്മയുടെ പരാതിയില് വ്യക്തത വരുത്താന് ഡിഎന്എ പരിശോധന വരെ നടത്താന് ചൈല്ഡ് വെല്ഫയര് കമ്മിറ്റിക്ക് അധികാരമുണ്ട്. സമഗ്രമായ അന്വേഷണം നടത്തി ഈ മാസം 20ന് റിപ്പോര്ട്ട് നല്കാനാണ് കഴിഞ്ഞ ദിവസം കുടുംബ കോടതി സിഡബ്ല്യൂസിക്ക് നിര്ദ്ദേശം നല്കിയത്. അതേസമയം ദത്ത് വിവാദത്തില് പ്രതികളുടെ മുന്കൂര് ജാമ്യാപേക്ഷയില് കോടതി ഇന്ന് വിധി പറയും. അനുപമയുടെ അച്ഛന് ജയചന്ദ്രന്, അമ്മ സ്മിത എന്നിവരടക്കം ആറ് പ്രതികളാണ് മുന്കൂര് ജാമ്യം തേടി തിരുവനന്തപുരം ജില്ലാ കോടതിയെ സമീപിച്ചിരുന്നത്. കുഞ്ഞിനെ കൊല്ലാനോ നശിപ്പിക്കാനോ ശ്രമിച്ചില്ലെന്നും സുരക്ഷിതമായി വളര്ത്താന് ഏല്പ്പിക്കുകയാണ് ചെയ്തതെന്നുമായിരുന്നു പ്രതിഭാഗത്തിന്റെ വാദം. കുഞ്ഞിനെ തട്ടി കൊണ്ടുപോയതിനും വ്യാജരേഖയുണ്ടാക്കിയതിനും അന്വേഷണം തുടരുകയാണെന്നും, ജാമ്യം നല്കിയാല് പ്രതികള് തെളിവ് നശിപ്പിക്കാന് സാധ്യതയുണ്ടെന്നും പ്രോസിക്യൂഷന് കോടതിയില് വാദിച്ചിരുന്നു.